text: Stockholm+50: Átrokandi tørvur á umhvørvis- og veðurlagsátøkum
text: #000000
text: Sameindu Tjóðir skipaðu í døgunum 2. – 3. juni fyri altjóða ráðstevnu í Stokkhólmi, har úrslitini á umhvørvisøkinum seinastu 50 árini vóru hátíðarhildin og nýggj mál sett út í kortið.
text: #000001
text: Í farnu viku var ST ráðstevnan Stockholm+50 hildin í svenska høvuðsstaðnum. Umleið 3000 fólk luttóku á ráðstevnuni, harímillum Sigga Jacobsen og Jóna Ólavsdóttir frá Umhvørvisstovuni. Endamálið við ráðstevnuni var at hátíðarhalda, at 50 ár eru liðin, síðan 113 lond undirskrivaðu umhvørvisyvirlýsingina hjá ST, sum staðfesti umhvørvismál sum eitt av týdningarmestu málunum á altjóða politiska pallinum. Eisini skuldi støðan gerast upp og nýggj mál setast út í kortið.
text: #000002
text: Síðan yvirlýsingin var kunngjørd fyri 50 árum síðani, er nógv hent á økinum. Vit kunnu millum annað hátíðarhalda, at heimurin hevur staðið saman um at útrudda framleiðsluna av blýkendum brennievnum, vart fleiri enn 38.000 djóra- og plantusløg og bøtt um holið í osonlagnum. Eisini er altjóða handilin við kyksilvuri avmarkaður, vandamikil kemisk evni eru bannað, og prísirnir á varandi orku lækkaðir.
text: #000003
text: Men umhvørvis- og veðurlagsátøk eru eisini alsamt vorðin meira átrokandi seinastu árini. Kjakið undir Stockholm+50 staðfesti enn einaferð týdningin av, at átøk verða sett í verk bæði á landsstøði og altjóða, og at tørvur er á bæði insitamentum og politikki, fígging og stuðli til burðardygga menning.
text: #000004
text: Svøríki og Kenya vóru vertir fyri ráðstevnuni, og tóku umboð fyri hesi londini samanum síðsta dagin. Mælt varð millum annað til at samtykkja grundleggjandi broytingar, tá tað kemur til hugburð, vanar og atburð. Staðfest varð, at ein sunn gongustjørna, har menniskju hava tættari samband við náttúruna, er fortreytin fyri allari vælferð og framburði í einum og hvørjum samfelag.
text: #000005
text: Sigga Jacobsen og Jóna Ólavsdóttir frá Umhvørvisstovuni fegnast serliga um, at dentur varð lagdur á fjølbroytta umboðan í umhvørvisarbeiðinum, at nýggj mál vórðu sett fyri náttúru og margfeldi, og at ST-aðalskrivarin nevndi náttúruloysnir í røðu síni. Harumframt var ein rúgva av íblástri at heinta um náttúrupositivan búskap, náttúrurættindi, 1,5 livihátt og mangt annað.
text: #000006
text: Til ber at lesa fleiri tilmæli frá ráðstevnuni her: Key Messages and Recommendations – Formatted.pdf ()
text: #000007
text: Fá alt tað nýggjasta frá Umhvørvisstovuni við.
text: #000011
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000012
text: MatrikulLand- og sjókortLandsfólkayvirlit og navnamálTinglýsingElveitingareftirlit
text: #000013